
Text rozhodnutia
Súd: Krajský súd Bratislava Spisová značka: 5S/323/2012 Identifikačné číslo súdneho spisu: 1012201837 Dátum vydania rozhodnutia: 11. 02. 2014 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2014:1012201837.2 Uznesenie Krajský súd v Bratislave v právnej veci žalobcu: O. M., I. XX, I. E., zastúpený Mgr. Gabrielom Závodským, advokátom, Mederská 43, 940 01 Nové Zámky, proti žalovanému: Ministerstvo vnútra Slovenskej republiky, Pribinova 2, 812 72 Bratislava, o preskúmanie zákonnosti rozhodnutia žalovaného č. SLV-PS- PK-103/2012 zo dňa 06.08.2012, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobca sa žalobou doručenou súdu dňa 11.10.2012 domáhal, aby súd zrušil rozhodnutie žalovaného č. SLV-PS-PK-103/2012 zo dňa 06.08.2012 , ktorým bolo zmenené rozhodnutie Krajského riaditeľstva PZ v Bratislave č.p.: KRPZ-BA-PZl-524/2012 zo dňa 23.05.2012tak, že žalobcovi, ktorý bol dočasne neschopný na výkon štátnej služby od 07.03.2012 do 12.03.2012 podľa § 12 ods. 10 a § 103 ods. 2 a 3 zákona priznané za kalendárne dni od 09.03.2012 do 12.03.2012 nemocenské vo výške 8,93 eur za kalendárny deň, t.j. vo výške polovice sumy nemocenského podľa § 8 zákona. Podľa § 113 ods. 2 písm. g/ bod 2 zákona je žalobca povinný vrátiť sumu 182,12 eur ako rozdiel medzi vyplateným služobným platom a nemocenským priznaným týmto rozhodnutím za kalendárne dni od 09.03.2012 do 12.03.2012. Uvedenú sumu je povinný uhradiť do 30 dní odo dňa nadobudnutia právoplatnosti tohto rozhodnutia služobnému úradu - Krajskému riaditeľstvu PZ v Bratislave. Žalobca podaním doručeným súdu dňa 05.02.2014 zobral svoju žalobu späť a žiadal konanie zastaviť. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpení podľa § 250a alebo ak žaloba bola vzatá späť (§250h ods. 2). Odvolanie proti uzneseniu je prípustné. Vzhľadom na skutočnosť, že žalobca vzal svoj návrh v celom rozsahu späť, súd konanie v zmysle vyššie uvedeného zákonného ustanovenia zastavil. O trovách konania súd rozhodol podľa § 146 ods. 1 písm. c/ O.s.p. s použitím ustanovenia § 250h ods. 2 O.s.p. tak, že žiadnemu z účastníkov právo na náhradu trov konania nepriznal, nakoľko konanie bolo zastavené. Toto rozhodnutie senát Krajského súdu v Bratislave prijal pomerom hlasov 3:0(§ 3 ods. 9 zák. č. 757/2004 Z.z.). Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

